આ રમત ઝાડની આસપાસ રમાય છે. પહેલાં તો જમીન પર એક મોટું સર્કલ બનાવવામાં આવે છે. પછી એક ખેલાડી ઝાડની ડાળીનું લાકડું પકડીને પોતાનો એક પગ ઊંચો કરી તેની નીચેથી એક લાકડું દૂર ફેંકે છે. દાવ આપનાર ખેલાડી તે લાકડું લેવા દોડે છે. આ ખેલાડી લાકડું લઈને પરત ફરે ત્યાં સુધીમાં દાવ લેનાર ખેલાડીએ કોઈ પણ ઝાડ પર ચઢવાનું, ઊતરવાનું અને ફરી પાછું દોરેલા સર્કલમાં આવીને ઊભા રહેવાનું. દાવ આપનાર ખેલાડી ત્યાં સુધીમાં લાકડું લઈને પરત ફરે અને દાવ લેનાર ખેલાડીને પકડી પાડે તો તે આઉટ ગણાય છે. આ રમત આઠથી દસ બાળકો રમી શકે છે.